**Անդրիս Կալնոզոլս** (լատիշ․՝ Andris Kalnozols, մարտի 20, 1983(1983-03-20), Տալսի, Լատվիական ԽՍՀ, ԽՍՀՄ), լատվիացի գրող, ռեժիսոր և դերասան։

Կենսագրություն
--------------

Անդրիս Կալնոզոլսը ծնվել և մեծացել է Տալսիում։ Ստացել է բակալավրի կոչում Լատվիայի մշակույթի ակադեմիայի դրամատիկականի դերասանական բաժնում՝ տիկնիկային թատրոն մասնագիտությամբ (2005) և մագիստրոսի կոչում` թատերական ռեժիսուրայի բաժնում (2013)։ 2004 թվականին նա իր գործընկերներ Գիրտս Սոլիսի, Գինտու Շիրմելի-Շիրմանի և այլ երիտասարդ դերասանների ու ռեժիսորների հետ հիմնել է Տիկնիկային և օբյեկտների փորձարարական «Umka.lv» թատերախումբը, եղել է դրա շոուների համահեղինակ, բեմադրիչ և դերասան։

Գրական գործունեություն
----------------------

Անդրիս Կալնոզոլսը սկսել է գրել 2001 թվականից։ Նրա առաջին ստեղծագործությունը՝ «Օրացույցը ես եմ» վեպը, հրատարակվել է 2020 թվականին։ Գիրքը մեծ ճանաչում է ձեռք բերել ու արժանացել գրաքննադատների բարձր գնահատականին։ Վեպն արժանացել է *«Գրական փայլուն դեբյուտ»* Լատվիայի պետական մրցանակի։ 2021 թվականին վեպն ստացել է «*Ալեքսանդր Պելեցիսի անվան»* Գրական մրցանակ` որպես տարվա լավագույն դեբյուտ և Լատվիայի հեռուստատեսության *«Kilograms kultūras»* («Մշակույթի կիլոգրամ)» գլխավոր մրցանակ։ Վեպը 1.5 տարվա ընթացքում 5 անգամ վերահրատարակվել է։ 2022 թվականի ապրիլի 12-ին Վալմիերայի թատրոնում տեղի է ունեցել վեպի բեմադրության պրեմիերան։ Հայերենն առաջին լեզուն է, որով թարգմանվել է «Ես Օրացույցն եմ» վեպը (2022)։

Անդրիս Կալնոզոլսը բեմադրել է իր դրամատուրգիական գործերը Ռիգայի *Dirty Deal* թատրոնում` «Լավագույն մարդը Թահկուրանում» (արժանացել է Լատվիայի դրամատուրգների գիլդիայի մրցանակի, 2013) և «Բենզին-մարդ» (2015), Ģertrūdes ielas թատրոնում «Միշտ երեկ չէ առաջին օրը» (2016)։ 2012 թվականին նրա բեմականացրած Շառլ Պեռոյի «Կոշկավոր կատուն» հեքիաթը «Տարվա լավագույն ներկայացում երեխաների և պատանիների համար» անվանակարգում առաջադրվել է Լատվիայի ամենամյա թատերական *Spēlmaņu nakts* (Խաղամոլի գիշեր) մրցանակի։

Ծանոթագրություններ
------------------

1. 1 2 3 4 5 6 7
2. ↑  «Andris Kalnozols». *literatura.lv* (լատվիերեն). Վերցված է 2023 թ․ հունվարի 15-ին.
3. 1 2  info@f-s.am, FutureSystems. «10 փաստ, որ կբացահայտի լատվիացի ամենապոպուլյար գրող Անդրիս Կալնոզոլսի կերպարը (տեսանյութ)». *Newmag Publishing House* (հայերեն and թարգմանիչ` Նաիրա Խաչատրյան). Վերցված է 2023 թ․ հունվարի 16-ին.`{{cite web}}`: CS1 սպաս․ չճանաչված լեզու (link)
4. ↑  «Ģirts Šolis » Latvijas Leļļu teātris». *web.archive.org*. 2019 թ․ փետրվարի 22. Արխիվացված է օրիգինալից 2019 թ․ փետրվարի 22-ին. Վերցված է 2023 թ․ հունվարի 15-ին.
5. ↑  «UMKA.LV». *umka.lv*. Վերցված է 2023 թ․ հունվարի 15-ին.
6. ↑  «Zināmi apbalvojuma "Kilograms kultūras 2021" pirmie finālisti». *satori.lv* (անգլերեն). Վերցված է 2023 թ․ հունվարի 16-ին.
7. ↑  «Valmieras teātrī taps izrāde pēc romāna "Kalendārs mani sauc" motīviem». *satori.lv* (անգլերեն). Վերցված է 2023 թ․ հունվարի 16-ին.
8. ↑  info@f-s.am, FutureSystems. «Ես Օրացույցն եմ». *Newmag Publishing House*. Վերցված է 2023 թ․ հունվարի 15-ին.
9. ↑  «Books by Andris Kalnozols (Author of Kalendārs mani sauc)». *www.goodreads.com*. Վերցված է 2023 թ․ հունվարի 15-ին.
10. ↑  «AIZVAKAR VIENMĒR | Ģertrūdes ielas teātris». *web.archive.org*. 2018 թ․ փետրվարի 10. Արխիվացված է օրիգինալից 2018 թ․ փետրվարի 10-ին. Վերցված է 2023 թ․ հունվարի 15-ին.

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | LNB: 000240296 · SUDOC: 262758210 · VIAF: 14148751981741200116 · WorldCat VIAF: 14148751981741200116 |

 |